tomron87/hebrew-wikipedia-sentences-corpus huggingface dataset:
בתחילת המאה ה-20 היו מספר בדיקות בשימוש לאבחון מחסור בקורטיזול, אשר היו בשימוש על ידי רופאים.
עם כניסת בדיקות הדם נדחקו הבדיקות הללו והן בשימוש של מטפלים אלטרנטיביים בלבד:
מבחן כיווץ אישונים (iris contraction test) - בהארה עם פנס לעין, האישון מתכווץ.
ב-1924 גילה הרופא ארויו (Arroyo) שבמקרים של חוסר בקורטיזול, לאחר זמן מה מתחיל האישון להתרחב שוב.
נוצר "מאבק" בו האישון משתולל ומתכווץ\מתרחב לסירוגין, עד שבסוף הוא נשאר מורחב.
באנשים בריאים האישון נשאר מכווץ.
מבחן רגלנד (Ragland's test)- מלבד הסימפטום הנפוץ של לחץ דם נמוך, גילה הרופא רגלנד שבמדידת לחץ דם בישיבה ממושכת ומיד לאחר מכן במצב עמידה, עלייה של פחות מ-10 בערך הסיסטולי (או ירידה במקרים חמורים במיוחד), מעידה על רמות קורטיזול נמוכות.
כמו כן תחושת סחרחורת במעבר לעמידה נפוצה במקרה זה.
כמו כן, במרפאות שונות בארצות הברית מאבחנים מחסור בקורטיזול ובעיות במחזור הקורטיזול באמצעות בדיקות רוק.
בדיקות אלה נלקחות בדרך כלל 4 פעמים ביום ונשלחות למעבדה, אשר מודדת את ריכוז הקורטיזול (והורמונים אחרים) ברוק.
על פי התוצאות ניתן להסיק מהו אופי הבעיה.
נמצא שבחולים בתסמונת העייפות הכרונית, למשל, מחזור הקורטיזול אינו תקין.
כמו בכל מחסור הורמונלי, הטיפול מבוצע באמצעות השלמת ההורמון החסר, קורטיזול.
ישנן מספר אפשרויות תחליפיות בטיפול:
התרופה הידרוקורטיזון, אשר מכילה את ההורמון קורטיזול בצורתו הטבעית.
תרופה זו עדיפה מבחינה ביולוגית כי אנו למעשה משלימים לגוף בדיוק את ההורמון החסר.
עם זאת הטיפול לעיתים אינו נוח, משום שיש לקחת את התרופה מספר פעמים ביום, עקב משך הפעולה הקצר של ההורמון בגוף.
דבר זה גם יכול לגרום לתנודתיות רבה ברמות של ההורמון, דבר העלול להחזיר באופן זמני את הסימפטומים.
התרופה פרדניזון, אשר מהווה הורמון סינתטי.
הורמון זה בעל משך פעילות גבוה בהרבה משל קורטיזול, ולכן יותר נוח לקחת את התרופה.
עם זאת, מדובר בהורמון סינתטי (זר לגוף), ולכן קיים סיכוי לתופעות לוואי הנובעות מהטיפול.
חולים במחלה צריכים להיות במעקב רפואי צמוד, ולרוב יצטרכו לצרוך את ההורמון במשך כל חייהם.
בכל מקרה כדאי לקחת את המינון הנמוך ביותר האפשרי של ההורמון אשר מעלים את הסימפטומים, כדי למנוע תופעות לוואי שעשויות לנבוע ממינון-יתר.
קיימת מחלוקת בנוגע לאבחון תת־הפעילות.
במאמר שבחן חולים בתסמונת העייפות הכרונית ופיברומיאלגיה וסקר את כל המאמרים מעשרות השנים האחרונות, הוסקה המסקנה שמבחני ה-ACTH אינם אמינים ואינם מאתרים כ-50% מהמקרים (בכל המינונים של ACTH, כולל 1 מק"ג ו-250 מק"ג).
לכן הוצע לתת את ההורמון לתקופת ניסיון, כדי לראות אם ישפר את התסמינים.
תת-ענק הוא כוכב בהיר יותר מכוכבי הסדרה הראשית בעלי אותו ספקטרום, אך פחות בהיר מענקים.
הגבולות בין כוכבים תת-ענקים ובין כוכבי הסדרה הראשית או כוכבים ענקים אינם חדים וישנם כוכבים שמסווגים כתת-ענקים בקטלוגים מסוימים בעוד בקטלוגים אחרים הם יסווגו אחרת.
כאשר כוכב הסדרה הראשית מכלה את המימן שבליבתו, מפסיקים תהליכי ההיתוך הגרעיני בהדרגה והכוח המאזן את כוח המשיכה העצמי של הכוכב יורד.
כתוצאה מכך ליבת הכוכב, המכילה ברובה הליום, מתכווצת והלחץ והטמפרטורה שבה עולים.
השכבות החיצוניות של הכוכב לעומת זה מתקררות, אך התכווצות הליבה משחררת אנרגיה גרוויטציונית, שמאטה את ההתקררות.
כאשר הלחץ והטמפרטורה עולים בשכבות שמקיפות את הליבה ועדיין מכילות אחוז גבוה של מימן, מתחיל היתוך של מימן להליום בשכבות אלו, מסביב לליבה.
תהליך זה מגדיל בהדרגה את ליבת ההליום ומרחיק כלפי חוץ את השכבה בה ממשיכים תהליכי ההיתוך של המימן ובעקבותיה מתרחבות השכבות החיצוניות של הכוכב עוד ובהירותו עולה.
בשלב זה עוזב הכוכב את הסדרה הראשית והופך לתת-ענק.
המשך התהליך יחד עם האטת תהליכי ההיתוך יביאו להתנפחות והתקררות השכבות החיצוניות של הכוכב עד שיהפוך לענק אדום או כתום.
תקופת הקיום של כוכב כתת-ענק תלויה במסתו.
כוכב דמוי השמש יתקיים מאות מיליוני שנים כתת-ענק בעוד כוכבים מסיביים יותר עשויים להתקיים תקופה קצרה בהרבה של מיליוני שנים ואף פחות ממיליון שנים.
השמש צפויה לעזוב את הסדרה הראשית ולהפוך לתת-ענק בעוד כ-5 מיליארד שנים.
תת-תריסיות מולדת או תת-תריסיות מלידה היא מצב פתולוגי אשר עלול לגרום למוגבלות שכלית התפתחותית, כתוצאה מגורמים שונים אשר יכולים להביא לכך, שיפורטו להלן.
תת-תריסיות מולדת יכולה לנוע בין שכיחות של 1:3000 עד 1:4000, ולרוב מדובר בהפרעה בודדת, אשר אינה כורכת הימצאותם של מומים מולדים נוספים.
בעבר, תת-תריסיות מולדת שלא טופלה במהלך ההריון ולאחריו כונתה בשם קְרֵטִינִיּוּת (קרטנת) או קרטיניזם – הואיל והמילה האנגלית Cretin (קרטין) משמשת לתאר אדם מפגר, ואולם מקור המילה הוא כנראה בניב צרפתי הבא מהמילה christian (נוצרי), כדי להזכיר למטפלים בחולים אלו את אנושיותם של החולים.
ההתפתחות העוברית של בלוטת התריס
בלוטת התריס מתחילה להתפתח אצל העובר כשני ניצנים בצידי הקשת הפרינגו-ברונכיאלית הרביעית (ממנה ייווצרו גם אונות הריאה) וכן מניצן מרכזי מרצפת הלוע העוברי שיהיה לחלק המקשר בין שתי אונות אלו, המֵצַר (isthmus).
לאחר איחוי חלקי הבלוטה כאמור לעיל, היא נודדת אל מיקומה בצוואר.
בין השבוע ה-10 לשבוע ה-12 מתחילה הבלוטה "ללכוד" יוד באופן פעיל לצורך ייצור הורמוני בלוטת התריס.
בסוף השבוע ה-12 לחיי העובר ברחם, מתחילה יצירת החלבון תירוגלובולין, וההורמון T4 (תירוקסין).
כמות התירוקסין המיוצרת בשלב זה מועטה מאוד.
בנוסף לתהליכים אלו, מתחילה ההיפופיזה לייצר את ההורמון TSH אשר בשלב זה טרם משפיע על הבלוטה לייצור הורמונים.
החל מהמחצית השנייה של ההיריון, יש יצירה יעילה יחסית של התירוקסין, ומכאן שעד לתקופת המחצית השנייה, העובר תלוי באם לצורך קבלת תירוקסין אימהי.
משבוע 20 ואילך, מתחיל תהליך של היזון חוזר מבלוטת התריס אל הציר המרכזי של בלוטת ההיפופיזה וההיפותלמוס (מנגנון משוב שלילי).
אצל העובר ניתן גם למצוא ערכים גבוהים יחסית של ההורמון reverse T3 - זהו הורמון נוסף (אשר נוצר מהתירוקסין), איזומר שאינו פעיל בדרך כלל ושרמתו יורדת לאחר הלידה.
חשיבותו של הורמון בלוטת התריס קריטית להתפתחות תקינה של מערכת העצבים, על כן יש חשיבות גדולה לרמות תקינות של תירוקסין בחיים העובריים ובשנתיים הראשונות לחיים, תקופה בה יש ייצור של מערכת העצבים המרכזית לרבות מיאלניזציה של העצבים.
קיימות מספר סיבות להיווצרות תת-תריסיות מולדת.
יכולות להיות בעיות בהיווצרות בלוטת התריס עצמה (הכי נפוצות), בעיות בייצור של הורמונים על ידי הבלוטה, או למשל בעיה הפוגעת בציר ההיפותלמוס-היפופיזה אשר משפיע על פעילות בלוטת התריס.
אלו הן הבעיות הנפוצות ביותר (כ-75% מהמקרים) - בכשליש מתוך מקרים אלו, אין בכלל יצירה של בלוטת התריס (אגנזיס).
בכשני שלישים מהמקרים, קיים חוסר התפתחות תקין של הבלוטה או שמיקומה אינו תקין (אקטופי, הנדידה כלפי מטה לא התבצעה כראוי.
למשל, בלוטת התריס הנמצאת בבסיס הלשון, קרוי גם lingual thyroid).
חוסר התפתחות תקין של הבלוטה שכיח יותר אצל נקבות (פי 2), ולעיתים מדובר במוטציה גנטית (ב-2% מהמקרים) אשר יכולה להיות מלווה גם במומים נוספים כגון מומי כליה, חך שסוע, הפרעות נוירולוגיות וכו'.
בעיות ביצירת הורמונים על ידי בלוטת התריס
תפקיד בלוטת התריס הוא ייצור הורמוני הבלוטה, T4 ו-T3. בכ-10% מהמקרים בהם יש תת-תריסיות מלידה, הם נגרמים כתוצאה ממצבים בהם הבלוטה אינה מייצרת הורמונים אלו כראוי.
המקרים יכולים לנבוע כתוצאה מפגם בקולטן (רצפטור) של TSH למשל, או פגם באנזימים השונים אשר עוזרים לייצר הורמונים אלו.
במקרים של בעיה באנזימים עצמם, יש ניסיון פיצוי על ידי יצירה של ההורמון TSH אשר עלול להביא להגדלה של בלוטת התריס עד כדי מצב של זפק.
בכ-5% מהמקרים בהם יש תת-תריסיות מולדת, הם נוצרים כתוצאה מפגם בהתפתחות ההיפותלמוס או ההיפופיזה, פגמים בקולטנים שונים על ההיפופיזה, חוסר מבודד ב-TSH או היווצרות של עמידות להורמוני בלוטת התריס.
בכ-10% מהמקרים, קיים "היפותירואידיזם חולף".
מצבים אלו נוצרים כתוצאה מתרופות שהאם מקבלת (למשל, אם האם סובלת ממחלת גרייבס ולוקחת תרופות כנגד בלוטת התריס), נוגדנים שעוברים מהאם ויכולים לחסום את הקולטן TSH על פני בלוטת התריס של העובר, ועוד.
גם חשיפה של העובר ליוד בכמות עודפת עלולה לגרום להפסקת ייצור בלוטת התריס במנגנון Wolf chaikoff effect, חשיפה ממושכת לרמה גבוהה של יוד גורמת בתחילה לייצור יתר של הורמוני בלוטת התריס באופן מיידי, אולם אם המצב ממושך, בלוטת התריס תפסיק לייצר תירוקסין.
ניתן לחשוד במצבים של תת-תריסיות אצל התינוק, כאשר התינוק שקט, נוח, לא מתעורר לאוכל, לשונו בולטת, בצקתית ונפוחה, הוא סובל מעצירות, בכי צרוד, מראה פנים עם תווי פנים גסים, שיער ועור גסים למישוש, צהבת ילוד ממושכת, חוסר יכולת לשמור על חום גוף, הרניה טבורית ועוד.
תינוקות אלו נראים קטנים, ולא עולים במשקל.
לאורך זמן, אם התינוק לא מטופל, ניתן לצפות לבעיות גדילה, איחור בגיל העצמות, וגמדות.
גם הפגיעה המנטלית, בהיעדר טיפול, אינה הפיכה.
החל מ-1978, החלו בישראל בביצוע בדיקות סקר לאבחון מוקדם של תת-תריסיות מולדת אצל תינוקות בני יומם.
בבדיקות אלו, נלקחת טיפת דם מהעקב ונבדקת רמת ה-total T4. תינוקות אשר נמצאים בעשירון התחתון מבחינת רמה זו, נבדקים לבחינת רמת ההורמון TSH.
אם רמת ההורמון TSH גבוהה מהנורמה, בלוטת התריס תמופה.
אם במיפוי בלוטת התריס נמצאת תקינה, ייבדק מחסור ביוד, חשיפה מופרזת ליוד, או נוגדנים מהאם.
אם המיפוי לא תקין, בלוטת התריס היא במיקום אנטומי אקטופי (כמו למשל, בבסיס הלשון).
לעיתים במיפוי לא ניתן יהיה לזהות את הבלוטה, במקרה זה תיערך בדיקת אולטראסאונד.
במידה שהטיפול מועיל, ההתבגרות המינית, הקומה הסופית וה-IQ יהיו תקינים.
ואולם כל איחור בטיפול, גם של חודש, עלול לגרום לנזק בעיכוב ההתפתחות.
תַּת הַכָּרָה נִפְתַּחַת כְּמוֹ מְנִיפָה הוא ספר שיריה של המשוררת יונה וולך, שראה אור לאחר פטירתה, בעריכתה של הלית ישורון.
הספר ראה אור בהוצאת הקיבוץ המאוחד בסדרת "סימן קריאה" (בעריכתו של מנחם פרי), בתל אביב בשנת תשנ"ב 1992.
בספר כונס מבחר משירתה של וולך בשנים 1963–1985, שראתה אור בכותרים: "דברים", "שני גנים", "שירה", "אור פרא", "צורות" ו"מופע", אליהם נוספה החטיבה: "רציתי יותר", אשר כוללת שירים שנותרו בעיזבונה, מהם פורסמו כתב העת "חדרים".
הלכתי אצל מי שהציע לי יותר חיים
עכשיו לאהלה פוחדת צבעים יוצאים
שוב אינני אוהבת כל כך לפחד
לא בשבילי אני לא מרגישה
שלושה מנושאי שירתה של וולך מופעים בהרחבה בספר שירתה זה:
הקיום האנושי ומצבי התודעה של האדם, או האמן, כמסמנים את משמעות החיים וכיווני החיים.
המיניות והחוויה המינית, וולך מתארת שלל צורות של מיניות שלא בהכרח חוותה אותם, אלא שהיא טוענת להמצאם כחלק מהמיניות האנושית, וממקדת בשירתה את משמעותם בתוך התודעה העצמית וחוויית "האני".
בנוסף, וולך מנסה לצלם את המיניות מבעד להווייה היהודית-הישראלית כגון הדת והלכה.
אם השפיות היא מצב הנפש הנכון או בריאות הנפש, הרי וולך מערערת על הקונקרטיות של כלליה המקובלים בתרבות המערב, או בכל תרבות אחרת, כאשר היא עלול לפרוץ ניגוד בינה לבין האוטונומיה של חיי הנפש הפנימיים-העצמיים.
כותר הספר נלקח משירה ללא כותרת, שהתפרסם בקובץ שיריה: "שירה", המתחיל במילים:
בקטע שירי זה מבטאת וולך רצף תחושות וחוויות הקשורות למוות ולמה שנתפס על ידי סביבתה כמחלת נפש והטיפול בה באמצעות נזעי חשמל.
הסגנון השירי משוחח עם ספרות יהודית קדומה: הביטוי "סטרא אחרא", והפיוט העברי, בחריזה בקמץ באות שלפני האחרונה, והאותיות ה"א או אל"ף לאחריה.
תת אדמירל היא דרגת קצין דגל בכיר בחיל הים, בדרך כלל שווה ערך ללוטננט גנרל ומרשל אוויר.
תת-אדמירל הוא בדרך כלל בכיר לאדמירל משנה וזוטר לאדמירל.
בצי המלכותי האוסטרלי, דרגת תת-אדמירל מוחזקת על ידי ראש הצי, וכאשר התפקידים מתקיימים על ידי קציני חיל הים, על ידי סגן ראש כוח ההגנה, ראש המבצעים המשותפים ו/או המפקד של קבוצת פיתוח יכולות.
תת אדמירל הוא המקבילה למרשל אוויר בחיל האוויר המלכותי האוסטרלי וללוטננט גנרל בצבא האוסטרלי.
תת אדמירל היא דרגת אדמירל בדרגת שלושה כוכבים של הצי של בנגלדש.
בצי המלכותי הקנדי, דרגת תת-אדמירל (VAdm) (vice-amiral או Vam בצרפתית) שוות ערך ללוטננט-גנרל של הצבא הקנדי וחיל האוויר המלכותי הקנדי.
תת-אדמירל הוא קצין דגל, המקבילה הימית של גנרל.
תת-אדמירל הוא בכיר לאדמירל משנה ומייג'ור גנרל, וזוטר לאדמירל וגנרל.
לתתי האדמירלים פונים לפי דרגה ושם; לאחר מכן על ידי הכפופים כ"אדוני" או "גברת".
סגני אדמירלים זכאים בדרך כלל למכונית צוות ; המכונית בדרך כלל תישא דגל, כחול כהה עם שלושה עלי מייפל זהב מסודרים אחד על שניים.
תת אדמירל מחזיק בדרך כלל רק במינויים הפיקודיים או האדמיניסטרטיביים הבכירים ביותר, למעט ראש מטה ההגנה, המוחזק על ידי אדמירל מלא או גנרל.
מינויים המוחזקים על ידי תתי אדמירלים עשויים לכלול:
סגן ראש מטה ההגנה (VCDS);
סגן ראש מטה ההגנה (DCDS);
מפקד פיקוד מבצעי (כגון פיקוד מבצעים משולב קנדי);
עוזר סגן שר הביטחון (ADM) בתפקידים שונים;
מפקד או נציג של כוח רב לאומי, ברית או ארגון אמנה.
צ'ארלס השלישי מחזיק בדרגת כבוד של תת-אדמירל בצי המלכותי הקנדי.
בצרפת, תת-אמיראל הוא הבכיר ביותר מבין הדרגות בצי הצרפתי; דרגות גבוהות יותר, Vice-Amiral d'escadre ו-Amiral, הן תפקידים, תארים ותפקידים קבועים (בצרפתית rangs et appellations) שניתנו לקצין בדרגת תת-אמיראל.
דרגת המשנה לאמירל הייתה בעבר דרגת OF-8 בתרשימים של נאט"ו, אך כיום היא יותר דרגת OF-7.
דרגת vice-amiral d'escadre (מילולית, "תת אדמירל השייטת", ביתר דיוק, "סגן אדמירל הצי") שווה לדרגת נאט"ו OF-8.
בצי המשטר הישן, בין 1669 ל-1791. דרגת "תת-אדמירל צרפת" (Sce-amiral de France) הייתה הדרגה הגבוהה ביותר, התואר העליון של "אדמירל צרפת" היה טקסי בלבד.
1669–1791 תת-אדמירל המערב (האוקיינוס האטלנטי).
1778–1791 תת-האדמירל של הים האסייתי והאמריקאי (חופי אמריקה).
1784–1788 תת-אדמירל הים ההודי (האוקיינוס ההודי).
ויצה-אדמירל היא דרגת OF-8 של שלושה כוכבים המקבילה לדרגת ה-Heer והלופטוואפה הגרמנית של גנרל-לויטננט.
בהודו, תת-אדמירל הוא דרגת אדמירל של שלושה כוכבים של הצי ההודי.
באיטליה, המקבילה לתת אדמירל היא ammiraglio di squadra או אדמירל שייטת.
בפיליפינים, דרגת תת-אדמירל הוא התפקיד הבכיר ביותר של הצי הפיליפיני.
הוא מוכר כקצין הדגל המפקד של חיל הים, תפקיד שווה ערך לראש המבצעים הימיים בצי האמריקני.
לפני מלחמת העולם השנייה, תת-אדמירל הייתה הדרגה הגבוהה ביותר בצי הפולני.
יוזף אונרוג היה אחד משני הקצינים היחידים שהגיעו לדרגה.
לפולין היה רק נמל ים ריבוני אחד, נמל גדיניה, ולאט לאט בנתה צי מודרני קטן שאמור היה להיות מוכן עד 1950. חיל הים לא היה בראש סדר העדיפויות מסיבות ברורות.
נכון להיום, מדובר בדרגת "שני כוכבים".
הכוכבים אינם בשימוש; עם זאת, הכוכבים שימשו בין 1952 ל-1956 ועדיין משמשים בדגלון של תת-אדמירל.
תת אדמירל היא דרגת שלושה כוכבים בצי סרי לנקה, והיא מוחזקת על ידי מפקד הצי של סרי לנקה.
בשוודיה, תת-אדמירל הוא דרגת אדמירל של שלושה כוכבים של הצי השוודי.
בצי המלכותי יש להבחין בין דרגת תת-אדמירל לתפקיד של "תת-אדמירל הממלכה המאוחדת", שהוא תפקיד באדמירליות המוחזק בדרך כלל על ידי אדמירל "מלא" בדימוס, וזו של "תת-אדמירל של החוף", משרד מיושן כיום העוסק במינהל ימי בכל אחד מהמחוזות הימיים.
בארצות הברית, דרגת סגן אדמירל קיימת בצי ארצות הברית, משמר החופים של ארצות הברית, חיל הממונה על שירות הבריאות הציבורי של ארצות הברית, וחיל הקצינים הלאומי של מינהל האוקיינוס והאטמוספירה.
בעוד שדרגת תת-אדמירל משמשת ברוב מדינות נאט"ו, היא מדורגת אחרת בהתאם למדינה.
קוד נאט"ו מדינה מקבילה באנגלית בריטניה ארצות הברית OF-8 בלגיה, בולגריה, קנדה, קרואטיה, דנמרק, אסטוניה, גרמניה, לטביה, ליטא, מונטנגרו, הולנד, נורווגיה, רומניה, סלובניה תת-אדמירל תת-אדמירל OF-7 אלבניה, צרפת, פולין, פורטוגל, ספרד אדמירל משנה אדמירל משנה
במתמטיקה, תת-קטגוריה של קטגוריה C היא קטגוריה שבה אוסף האובייקטים הוא תת-אוסף של אוסף האובייקטים של C, אוסף המורפיזמים הוא תת-אוסף של אוסף המורפיזמים של C, אם אותם מורפיזמי זהות והרכבה.
תת-קטגוריה S של קטגוריה C נתונה על ידי
תת-אוסף ob(S) של אוסף האובייקטים של C ו
תת-אוסף hom(S) של אוסף המורפיזמים של C
לכל אובייקט X ב ob(S), מורפיזם הזהות Id_X שייך ל hom(S).
לכל מורפיזם f : X → Y, גם המקור X וגם הטווח Y שייכים ל hom(S).
לכל שני מורפיזמים f ו g ב hom(S), שההרכבה שלהם ב C מוגדרת, ההרכבה שייכת ל hom(S).
האוספים ob(S) ו hom(S) מגדירים קטגוריה S, שההרכבה בה מושרה על ידי ההרכבה ב C, ופונקטור טאוטולוגי מהימן מ־S ל C.
קטגוריית הקבוצות הסופיות היא תת-קטגוריה מלאה של קטגוריית הקבוצות.
קטגורית החוגים היא תת-קטגוריה לא מלאה של קטגוריית ה"חוגים בלי יחידה".
תת-קטגוריה S ב C נקראת תת-קטגוריה מלאה אם עבור כל שני אובייקטים X ו־Y ב־S מתקיים
תת-קטגוריה S של קטגוריה אבלית C נקראת תת-קטגוריית סר אם לכל סדרה מדויקת קצרה
ב C, M שייך ל־S אם ורק אם גם 'M וגם ''M שייכים ל S.
תת-מרשל אוויר היא דרגת קצין אוויר המשמשת כמה מחילות אוויר, עם מקורות מחיל האוויר המלכותי (RAF).
הדרגה משמשת גם את חילות האוויר של מדינות רבות בעלות השפעה בריטית היסטורית ולעיתים היא משמשת כתרגום לאנגלית של דרגה מקבילה במדינות בעלות מבנה דרגות ספציפי לחיל האוויר שאינו אנגלי.
תת מרשל אוויר היא דרגת שני כוכבים והיא בדרך כלל מקבילה לדרגת אדמירל משנה בצי המלכותי הבריטי (RN) או לדרגת מייג'ור גנרל בצבא הבריטי ובחיל הנחתים המלכותי (RM).
דרגת תת-מרשל אוויר היא בכירה מדרגת קומודור אוויר וזוטרה לדרגת מרשל אוויר.
מאז לפני מלחמת העולם השנייה מקובל שקציני אוויר המפקדים על להקים של חיל האוויר המלכותי מחזיקים בדרגת תת-מרשל אוויר.
בחילות אוויר קטנים כמו חיל האוויר המלכותי של ניו זילנד (RNZAF) וחיל האוויר של גאנה (GHF), מפקד חיל האוויר נושא בדרגת תת-מרשל אוויר.
הדרגה המקבילה בחיל העזר האווירי לנשים (WAAF), חיל העזר האווירי האוסטרלי לנשים (WAAAF), חיל האוויר המלכותי לנשים (WRAF) (עד 1968) ובשירות הסיעוד של חיל האוויר המלכותי של הנסיכה מרי (PMRAFNS) (עד 1980) הייתה "מפקד ראשי אווירי".
תתרנות (בלועזית: Anosmia) היא אובדן חלקי או מלא של חוש הריח, בצורה קבועה או זמנית.
תתרנות יכולה להתאפיין בחוסר יכולת לחוש ריחות מסוימים (תתרנות ספציפית), או אובדן מוחלט של חוש הריח (תתרנות מלאה).
ישנם שני סוגי תתרנות: "תתרנות נרכשת" ו"תתרנות מולדת".
תתרנות נרכשת: מתפתחת מאוחר יותר בחיים עקב סיבות שונות, כגון זיהומים בדרכי הנשימה העליונות, טראומת ראש או מחלות ניווניות של מערכת העצבים.
תתרנות מולדת: קיימת מלידה ונגרמת בדרך כלל על ידי גורמים גנטיים או חריגות התפתחותיות של מערכת הריח.
התתרנות נחשבת ברפואה לנכות אך היא שולית יחסית לנכויות אחרות, זאת מאחר שהאדם אינו משתמש בהרחה כדי לחוש את סביבתו (בניגוד לבעלי חיים כמו קרנפיים או כרישים), אלא בעיקר בראייה ושמיעה.
זיהומים בדרכי הנשימה העליונות (שפעת, הצטננות, נגיף הקורונה ודלקת הסינוסים)
גודש או חסימה באף (נזלת אלרגית, פוליפים באף, סטיית המחיצה באף, בצקת של הרירית באף}.
חשיפה לחומרים כימיים או עשן.
תרופות מסוימות (כימותרפיה, לחץ דם).
פגיעת ראש קלה הפוגעת זמנית בעצבים האחראים לחוש הריח.
שינויים הורמונליים (גיל המעבר, היריון ונטילת הורמונים)
1. איבוד קבוע של חוש הריח נדיר יחסית ויכול להיגרם על ידי מות קולטני הריח באף, נזק מוחי באזורים המעבדים את חוש הריח, הזדקנות וכן עקב פגיעות בחלל האף או פגיעה בסיבי עצב הריח העוברים בבסיס הגולגולת.
2.ישנן מחלות וסימפטומים היכולים לגרום לתתרנות מלאה או חלקית.
למשל חולים בנגיף הקורונה דיווחו כי לאחר שחלו, איבדו את חוש הריח לחלוטין או חלקית.
3. מחלות נוירולוגיות בהן ייתכן שחוש הריח יפגע לצמיתות: פרקינסון, אלצהיימר, טרשת נפוצה.
לעיתים תתרנות היא סימפטום למחלה.
4. גידולים מוחיים או פוליפים או סינוסיטיס כרוני קשה.
5. חשיפה ממושכת לרעלנים כמו קרינה, מתכות כבדות וחומרים כימיים חריפים.
אבחון תתרנות מבוצע על ידי רופא אף-אוזן-גרון, או נוירולוג בסדרת בדיקות של זיהומים בדרכי הנשימה העליונות ובדיקת חבלה בראש.
נעשות בדיקות לאיתור פוליפים באף או גורמי חסימה אחרים ובדיקת יכולת הרחה בכל נחיר, בעזרת הרחת ריחות נפוצים כגון קפה, לימון, קינמון וכדומה.
בשונה מתתרנות, קיים מצב של היפוסמיה, שמשמעותו דעיכה בעוצמת ההרחה.
תופעה הפוכה, במסגרתה יש לאדם רגישות חזקה מהרגיל להרחה, נקראת היפרוסמיה.
הפרעות נוספות הקשורות בעיוות קליטת הריח: פארוסמיה בה ריחות מוכרים כמו בושם, קפה, סבון נתפסים כריחות דוחים כמו ריח של עשן או ריקבון.
וכן הפנטוסמיה שבה אדם מריח ריחות שאינם קיימים, מעין הזיה של ריח.
הריח המדומה יכול להיות לא נעים (עשן, ביוב, עובש) או ריח נעים, שזו תופעה נדירה יותר.
לתתרנות יש מספר השפעות שליליות: פגיעה בחוש הריח עלולה להוביל גם לפגיעה בחוש הטעם, זאת בעקבות החיבור המשמעותי בין חוש הריח וטעם.
אובדן של חוש הריח עלול להיות מסוכן, כיוון שתתרן יתקשה בגילוי דליפות גז, שרפות ומזון מקולקל.
כאשר התתרנות קבועה מדריכים את החולה איך להתמודד עם הקשיים בחיי יום-יום.
התתרנות נגרמה בעקבות זיהום ויראלי (קורונה או שפעת): אימון חוש הריח (ראה להלן) או טיפול תרופתי בהנחיית רופא.
התתרנות נגרמה בעקות דלקת כרונית/גודש באף/פוליפים: נותנים ספריי סטרואידים או אנטיהיסטמינים לנזלת אלרגית.
לעיתים מסירים בניתוח את הפוליפים.
תתרנות הנגרמת מפגיעת ראש או נזק לעצב: אימון ריח ומעקב נוירולוגי.
תתרנות הנגרמת ממחלות נוירולוגיות: אין טיפול להחזרת חוש הריח אלא רק אימון חוש הריח.
אימון חוש הריח הוא אפשרות טיפול לא תרופתית ולא ניתוחית לחולים עם תפקוד לקוי של חוש הריח.
חולים העוברים אימון נחשפים ל-4 ריחות שונים פעמיים ביום במשך 24 שבועות לפחות.
ארבעת הריחות הם קבועים ובריכוז גבוה: לימון, אקליפטוס, ציפורן, ורדים.
לכל ריח נחשפים במשך 20 שניות.
תקופת הטיפול היא 3-12 חודשים.
הטיפול נעשה באנשים בעלי תפקוד לקוי של חוש הריח הנובע ממחלה נגיפית, זיהום, טראומת ראש או ניתוח באף, וכן בתפקוד לקוי של חוש הריח עקב מחלות נוירולוגיות (פרקינסון, אלצהיימר).
תֶתרִי גיאורגי (בגאורגית: თეთრი გიორგი, בתרגום לעברית: גיאורגי הלבן) הוא אחד משמותיו המקומיים של גיאורגי הקדוש, הקדוש המגן של גאורגיה, הוא נפוץ במיוחד במחוזות הרמה הצפון-מזרחית של גאורגיה.
תתרי גיאורגי שימש כחלק מסמלה של גאורגיה בשנים 1918–1921 ו-1991–2004. שמו של תתרי גיאורגי אומץ גם על ידי מספר ארגונים פוליטיים ולא פוליטיים, בעיקר על ידי קבוצת מהגרים גאורגים אנטי-סובייטיים באירופה ויחידה חצי-צבאית משנות ה-90.
גיאורגי הקוש היה מוערך בגאורגיה מאז שלהי העת העתיקה.
השם גאורגיה הוחל על המדינה מהמאה ה-11 או ה-12, כנראה על ידי אטימולוגיה שגויה, אך בהשראת הפופולריות הגדולה של הקדוש.
על פי אתנוגרפים השם הגיע בירושה מגיאורגי - לוחם מיתולוגי מהמיתולוגיה הגאורגית.
יום גיאורגי הלבן הוא ב-14 באוגוסט, בליל ירח מלא היו מגיעים מכארתלי-קאחתי ומטוש-פשבי-חבסורתי.
האיחוד הפטריוטי תֶתרִי גיאורגי (בגאורגית: ეროვნული ერთობის დარაზმულობა თეთრი გიორგი) היה ארגון אזרחי פוליטי גאורגי, אנטי-סובייטי, שהוקם על ידי פוליטיקאים גאורגים גולים.
הארגון פעל בין השנים 1924 ועד 1954 ונקרא על שם תתרי גיאורגי, אחד מזהויותיו של גיאורגי הקדוש, שהוא גם הקדוש המגן של גאורגיה, שדמותו רוכב על סוס וקוטל את הדרקון הופיעה תדיר בהרלדיקה הלאומית בגאורגיה שלפני ואחרי ברית המועצות.
לאחר תבוסת המורדים במרד אוגוסט בשנת 1924, ופעולות התגמול הקשות של המשטר הסובייטי, הקשה על התנאים לייסוד ארגון מחתרתי אנטי-בולשביקי גדול וחזק.
נוסדו מספר מועט של קבוצות מחתרת קטנות.
הפלג הלא-סוציאליסטי של המהגרים הגאורגים בצרפת נעשה פעיל יותר, והקל בכך על הגעתם של ככוצה צ'ולוקאשווילי ומקורביו לצרפת באוקטובר 1924. בסוף ספטמבר 1924 נוסד בפריז ארגון הנוער הפטריוטי הגאורגי מוֹמָווָאלִי בהנהגתו של שלווה בֵּרִידזֶה .
ב-24 באוקטובר הוזמנו ככוצה ותומכיו לאחד ממפגשי מוֹמָווָאלִי שהציע לקרוא לארגון תתרי גיאורגי.
לאחר בחירת מנהיג הארגון ב-1925 שונה שם הארגון ל-"האיחוד הפטריוטי תֶתרִי גיאורגי".
הארגון הוקם ב-24 באוקטובר בפריז, על ידי גולים גאורגים בצרפת, שעזבו את מולדתם לאחר פלישת הצבא האדום לגאורגיה ב-1921. בינואר 1925 פרסם הארגון תקנון בן עשרה סעיפים.
שכלל בין היתר שחרור גאורגיה, המאבק בשליטה הרוסית ועוד.
בנובמבר 1925 נבחר הגנרל לאו קֶרֶסֶלִידזֶה , יוצא מלחמת העולם הראשונה, לראש הארגון.
הוא הזמין את חברו הקרוב, פרופסור מיכאיל צרתלי חוקר של המזרח התיכון, להיות סגנו.
בין החברים הבולטים היו הגנרל שלווה מַרְ'לָקֵלִידְזֶה ואינטלקטואלים כמו ד"ר אלכסנדר מָנְווֵלִישְׁווִילִי , ד"ר גריגוֹל רוֹבָּכִּידזֶה , ד"ר ויקטור נוֹזַאדזֶה , ד"ר קָאלִיסטרָאטֶה סַלִיָה .
גיאורגי מַרַ'לָשְׁווִילִי ו סווימון צִיצִישְׁווִילִי .
במהלך מלחמת העולם השנייה נחלקו מנהיגי הארגון המפלגה בשאלה באיזה אופן יש להבטיח תמיכה אירופית לעצמאותה של גאורגיה.
בשנת 1942, נפרדה קבוצה של חברי הארגון, בראשות שלווה מַרְ'לָקֵלִידְזֶה, תחת השם "מפלגה הנאציונל-סוציאליסטית הגאורגית של תתרי גיאורגי" שסבר כי המודל הגרמני של הפשיזם עדיף.
שיתוף פעולה עם הוורמאכט היה לצורך מעשי בלבד, המפלגה לא חלקה אידאולוגיה עם מפלגת הפועלים הגרמנית הנאציונל-סוציאליסטית.
הארגון השיג חסות גרמנית של הוורמאכט.
לעומתו דגלו קרסלידזה וצרתלי במודל האיטלקי.
הם התנגדו לאימוץ חוקת המפלגה בנושא הגירה, וקראו לקחת בחשבון את הייחודיות הקווקזיות המקומיות.
החוקה לטענתם צריכה להיות מאומצת רק לאחר שגאורגיה תהיה מדינה עצמאית וריבונית.
עם התבוסה הגרמנית במלחמת העולם השנייה דעכה פעילויות המהגרים הגאורגים ותתרי גאורגי נמוגה.
בהשפעתה, הוקמו בגאורגיה הסובייטית שלוש קבוצות מחתרת דומות.
הראשונה בראשות עורך הדין אֶווגֵן ר'ווַלָּדזֶה בשנים 1926-1937. השנייה בראשות הקולונל של הצבא הלאומי הגאורגי (1918-1921) אלכסנדר צַ'בצָ'בַדזֶה - בשנים 1928-1930, והשלישי - שבו היה חבר הסופר הבולט שלאחר מכן צָ'אבּוּאָה אָמִירֵגִ'יבִּי בשנות ה-40 של המאה ה-20. צַ'בצָ'בַדזֶה נורה שנת 1930 ואילו ר'וולדזה נורה בשנת 1937 בידי המשטרה החשאית הסובייטית.
הקבוצה השלישית התקיימה בשנים 1941-43 בהנהגתו של מוסטפא שֶׁלִיָה .
הארגון, בסיועו של האמן הלטבי רומנס סוּטָה , הדפיס קופוני לחם מזויפים בדירת כלתו של סנדרו אחמטלי שהייתה אנטי-סובייטית בשל הרדיפות אחר בני משפחתה.
בשנת 1943 נורו חברי הארגון ביניהם צָ'אבּוּאָה אָמִירֵגִ'יבִּי, רומנס סוּטָה, גיאורגי מָצָ'ווָרִיָאנִי ואחרים..
תֶתרי (בגאורגית: თეთრი) היא היחידה המוניטרית הבסיסית בגאורגיה.
תתרי הוכנס למחזור בשנת 1995.
המילה "תתרי" ("לבן") אומצה מהמונח המתאר מטבעות זהב, כסף או נחושת, שהיה ידוע בעת העתיקה ובימי הביניים בגאורגיה.
תֶתנוּלדי (בגאורגית: თეთნულდი) הר בולט בחלק המרכזי של הרי הקווקז הגדול.
הוא ממוקם במחוז ההיסטורי סוואנתי עילית שבגאורגיה, סמוך לגבול עם רוסיה.
תתנולד הוא ההר העשירי בגובהו מבין הרי הקווקז ומתנשא לגובה של 4,974 מטר (16319 רגל).
ההעפלה הראשונה להר התקיימה בשנת 1930 על ידי משלחת בראשות אלכסנדר ג'פרידזה.
אבו סעיד תאג' אלדולה תֻּתֻּש הראשון בן אלפ ארסלאן (בערבית أبو سعيد تاج الدولة تتش السلجوقي) (1060 בערך - 26 בפברואר 1095).
שליט סלג'וקי בחלקים מארץ ישראל וסוריה.
בנו השני של אלפ ארסלאן הסולטאן הסלג'וקי הגדול, אחיו של מלכשאה.
בשנת 1073, כבשו כוחות סלג'וקים עצמאיים בפיקודו של אתסיז אבן אוק את ירושלים מידי הפאטמים.
אתסיז, שהכיר בריבונותו של מלכשאה, כבש את רוב שטח הפנים של ארץ ישראל (שטח החוף נשאר בשליטה פאטמית).
בשנת 1075 כבש אתסיז את דמשק וייסד מעין נסיכות שהשתרעה מדמשק בצפון עד לרמלה בדרום.
מלכשאה ביקש למנות את תתש אחיו למושל על המחוז ולהדיח את אתסיז.
כאשר אתסיז שמע על כך, שיגר איגרת למלכשאה, ובה איום מרומז שאם יודח, יצטרף אל הפאטמים במצרים.
האיום פעל את פעולתו ומלכשאה חזר בו מכוונתו.
אתסיז, שהיה מאוים על ידי הפאטמים במצרים והיה מעוניין לקרוע למדינתו 'חלון' לחוף, החליט לעלות היישר על מצרים, בקוותו שבנפול בידיו מרכז השלטון במצרים, יפלו לידיו מאליהם ערי החוף שבארץ ישראל.
לאחר מצור על קהיר שארך חודשיים (1077), הובס אתסיז על ידי בדר אלג'מאלי ונסוג חזרה לארץ ישראל.
בינתיים מרדו בו תושבי עזה, רמלה וירושלים (שבזזו את רכושו ואת נשותיו).
אתסיז הביס את המורדים ודיכא את המרד באכזריות רבה, תוך החרבתן של רמלה ועזה, וביצוע הוצאות להורג המוניות בירושלים.
אך משיצאו הפאטמים להתקפת נגד וצרו על דמשק (1079), הבין אתסיז שלא יוכל להחזיק מעמד לבדו ופנה בבקשת עזרה אל מלכשאה.
מלכשאה נענה ושלח את תתש אחיו, תוך קביעת בעלותו על כל השטחים שיכבוש תתש בעתיד.
משהגיע תתש לדמשק נסוגו הכוחות הפאטמים חזרה למצרים.
אתסיז מסר לידי תתש את מצודת העיר, אך תתש אסר את אתסיז והוציאו להורג בתואנה של חוסר כבוד לשליח הסולטאן - שכן היה עליו לצאת ולקבל פניו, ולא להמתין לו במצודת העיר.
תתש הרחיב את שטח שלטונו וכבש את בעלבק, צידון, יפו וירושלים (1079-1083).
בתום כישלונות אחדים אף כבש את חלב (1085) והדף מספר התקפות של הפאטמים על דמשק וארץ ישראל.
לאחר תבוסת הכוחות הביזנטיים בקרב מנזיקרט נותרה קדמת אסיה ללא כוחות צבא ביזנטיים.
את הוואקום הזה ניצלו כוחות סלג'וקים עצמאיים כדי להקים מדינות עצמאיות משלהם.
הקבוצה הגדולה והמשמעותית ביניהם הונהגה על ידי קוטולמיש , נכדו של סלג'וק, שלאחר שהובס בעיראק בידי אלפ ארסלאן נמלט לאנטוליה.
לאחר מותו (1076) הקים בנו סולימאן את סולטנות רום.
בנצלו את המלחמות הפנימיות שבין הביזנטים - כשהוא משכיר את כוחותיו פעם לצד זה ופעם לצד אחר - השתלט סולימאן על רוב החלק המערבי של אנטוליה.
כוחותיו כבשו את ניקאה, קילומטרים ספורים מן הבירה הביזנטית.
כוחות ביזנטיים שנשארו באזור קיליקיה הקימו מעין נסיכות עצמאית ביזנטית ששלטה באדסה, במרעש ובאנטיוכיה.
סולימאן ניצל את המריבות הפנימיות שבין הביזנטים, וכשנקרא לעזרה על ידי אחד מן הצדדים שבאנטיוכיה, עזב את ניקאה בידי סגנו אבו אלקסאם, ובמסע מהיר הגיע לאנטיוכיה.
תוך שימוש בגורם ההפתעה הצליח סולימאן לכבוש את העיר כבר בהתקפתו הראשונה (1085).
תתש, שזה עתה הצליח לכבוש את חלב, וראה באנטיוכיה את תחום השפעתו וקיווה לכובשה בהקדם, ראה בצעדיו של סולימאן מרידה בסמכות הסלג'וקית העליונה ויצא נגדו לקרב.
הצבאות נפגשו ביום ה-4 ביוני 1086 בין חלב לאנטיוכיה ונקרא קרב חלב או קרב אנטיוכיה.
וכך תיארה את הקרב אנה קומננה:
מלכשאה חשש מאוד מעליית כוחו של אחיו ויצא בעצמו לסוריה (אוגוסט 1086), שם נטל לידיו את חלקו של סולימאן וחילקו בין מפקדיו.
את חלב מסר לא-סונקור קסים אַדַאוּלה (אביו של זנגי), את אנטיוכיה ליאגי סאן.
אנטוליה נמסרה לידי סגנו של סולימאן אבו אלקסם.
את בנו של סולימאן, קיליצ' ארסלאן הראשון, לקח עמו מלכשאה כבן ערובה לאיספהן.
כך יצא שתתש לא רק שלא הרוויח מניצחונו, אלא גם חלב שהייתה בידו נשמטה ממנו.
מלחמות הירושה על הסולטנות הסלג'וקית
אשתו הארמנית טרקן ח'אתון (שלפי חלק מן המקורות היא זו שהרעילה את בעלה) רצתה לשלוט ועשתה יד אחת עם מספר משריו של מלכשאה.
היא כלאה את בנו הבכור ברקירוק ואת בנה מחמוד הראשון בן הארבע הכתירה לסולטאן.
אך הניאזמים - חסידיו של ניזאם אל-מולכ שנהרג חודשיים קודם לכן, מילטו את ברקירוק מבית כלאו.
בקרב שנערך בפברואר 1093 ניצח ברקירוק.
לאחר הניצחון הוסכם על חלוקת שטחים בינו לבין אחיו הצעיר.
תתש ביקש לנצל את המצב ולנשל את אחייניו מירושתם.
הוא בא במגע עם מספר אמירים באזור מסופוטמיה ובגדאד, ואף הצליח להשיג את תמיכת הח'ליף שהכתירו כסולטאן האימפריה, אך נתקל בהתנגדותם של שליטי חלב ואדסה ונאלץ לסגת.
שנה לאחר מכן (1094) שב תתש במטרה לכבוש את אדסה וחלב.
ברקירוק שלח לעזרתם צבא בפקודו של כרבוגא, אך תתש ניצח בקרב, תפס את א-סונקור קסים אַדַאוּלה מושל חלב ואת בזאן מושל אדסה והוציאם להורג בעריפה באשמת בגידה.
משם פנה תתש מזרחה ועלה על העיר ריי שבמרכז פרס.
ברקירוק, שחשש מאוד, ניסה לשלוח אל דודו הצעת פשרה נוסח "הנח לי רק את העיר איספהאן ויהיו לך שאר נתיניי ואדמותיי".
הצבאות נפגשו ב-26 בפברואר 1095. בתחילה הייתה ידו של תתש על העליונה, אך משראה ברקירוק שמאזני הקרב נוטים נגדו, נקט בתחבולה פסיכולוגית והורה לצבאו להניף את נסיו של אביו המנוח.
התחבולה פעלה את פעולתה, והטורקמנים בשורותיו של תתש וכן מושל אנטיוכיה יאגי סיאן נטשו את תתש ועברו לצדו של ברקירוק.
תתש, שנותר לבדו, נלכד וראשו נערף.
שארית צבאותיו הצטרפו - כמקובל בתקופה זו - לצד המנצח (לאחר שקיבלו חנינה מידי ברקירוק).
כך נותרו סוריה וא"י כמעט ריקות מכוח צבאי.
מיד כשהגיעה הידיעה על מותו של תתש לחלב, הורה בנו הבכור רידואן על הריגתם של ארבעת אחיו בחניקה.
שניים מאחיו אכן הוצאו להורג, בהראם ואבו טלאב, אך שני האחרים, דקאק ומחיי א-דין בכתאש (או ארתאש), הצליחו להימלט מידי התליינים.
שניהם נסו לדמשק, שם יסד דקאק אמירות עצמאית.
השנאה שבין שני האחים גם היא היוותה גורם חשוב להצלחת מסע הצלב הראשון, שכן החשדנות שביניהם מנעו שיתוף פעולה יעיל, ואפשרה לצלבנים להכות כל צבא בפני עצמו, במקום להתמודד עם כל הצבאות המוסלמיים כגוף אחד.
לתתש הייתה בת בשם ח'אתון, אשר הייתה נשואה לאמיר סולטאן (זהו שמו הפרטי, ולא כינוי) ושימשה שליטה של שייזר בין השנים 1098-1154.
תתקדם היא קומדיית מצבים אמריקאית ששודרה לראשונה ב-8 באוגוסט 2012 ברשת NBC.
יוצר הסדרה הוא סקוט סילברי ומככב בה מת'יו פרי בתור שדרן ספורט ברדיו.
הסדרה משודרת בישראל מה-20 בינואר 2013 בערוץ HOT3.
ב-10 במאי 2013, כחודש לאחר סיום העונה הראשונה של הסדרה, הודיעה רשת NBC כי הסדרה בוטלה ולא תשוב לעונה נוספת.
הסדרה מתמקדת בראיין קינג (מת'יו פרי), שדרן ספורט ברדיו, סרקסטי, אגואיסט ומריר, שאיבד את אשתו בתאונת דרכים.
לאחר שלקח חודש הפסקה לעצמו, מוכן ראיין לחזור לעבודה, אך הבוס שלו, סטיבן (ג'ון צ'ו), לא מוכן להחזיר אותו לאולפן עד שיפנה לייעוץ מקצועי.
הוא מאלץ את ראיין לגשת לעשרה מפגשים של קבוצת תמיכה לפני שהוא שב לשדר.
ראיין המסויג, שלא חזק ברגשות, ודאי שלא בלחשוף אותם, מוצא את עצמו בקבוצה משונה של אנשים, כל אחד עם סיפור אובדן משלו, ויש לו מטרה אחת - להיכנס, לצאת ולשוב לעבודתו במהירות המרבית.
כבר בפגישתו הראשונה, ראיין משכנע את החברים לסטות משיטת הטיפול המקורית, ויוזם תחרות כדי לגלות למי יש את הסיפור הטראגי מכולם.
חוסר העניין של ראיין בתהליך הריפוי מוכיח את עצמו כהסחת דעת, ולא עובר זמן רב עד שהוא מתעמת עם מנהיגתה הקפדנית של הקבוצה, לורן (לאורה בנאטי) שמזהירה אותו שאם הוא לא יתמודד עם הצער אז הוא "יתפוצץ".
כשראיין שב לעבודה, הוא "מתפוצץ" כמו שלורן אמרה על ידי השלכת פירות על מכונית של שחקן פוטבול שהתראיין אצלו באותו היום מפני שהוא סימס בזמן שהוא נהג, אותה דרך בה מתה אשתו.
ואז ראיין מבין את העובדה שהוא למעשה מעולם לא התמודד עם הצער, ומבין שלורן ושאר החברים עשויים להיות המפתח שלו להחלמה.
ראיין קינג (מת'יו פרי): שדרן רדיו בענייני ספורט שמצטרף לקבוצת תמיכה בגלל מותה של אשתו המנוחה.
לורן בנט (לאורה בנאטי): המדריכה המסכנה של קבוצת התמיכה.
סטיבן (ג'ון צ'ו): הבוס והחבר הכי טוב של ראיין, שמאלץ אותו לפנות לייעוץ.
אן (ג'ולי וויט): לסבית המצטרפת לקבוצת התמיכה בשביל לנסות להתמודד עם מותה של בת זוגה.
יולנדה מיטסאווה (סוזי נקמורה): רופאה המצטרפת לקבוצת תמיכה בשביל להתגבר על ארוסה שעזב אותה.
אואן לואיס (טיילר ג'יימס ויליאמס): מצטרף לקבוצת תמיכה בגלל אחיו שעשה תאונת סקי והוא בתרדמת, אואן הוא ביישן מאוד בהתחלה, אך מתחיל לצאת מהקונכייה שלו ולהיפתח מאז שראיין הצטרף לקבוצה.
(ברט גלמן): בן אדם מסתורי ומוזר ששמו הפרטי הוא בנימין, נכנס לקבוצה בשביל להתמודד עם אבל אך אף אחד לא שואל אותו יותר מדי שאלות בעניין כי הם קצת מפחדים ממנו.
סוניה (סרה בקר): חברה בקבוצת תמיכה המתאבלת על מות החתול שלה.
קארי (אליסון מילר): העוזרת של ראיין בעבודה.
פאוסטה (טוניטה קסטרו): מקסיקנית, חברה בקבוצת תמיכה שמתאבלת על מותם של אביה ואחיה.
דני (סת' מוריס): חבר בקבוצת תמיכה, חייל משוחרר שאשתו בגדה בו עם גבר אחר וכתוצאה מזה נכנסה להריון וילדה בן.
ג'ורג' (ביל קובס): עיוור, חבר בקבוצת תמיכה.
ג'ייני (כריסטין וודס): אשתו המנוחה של ראיין שמתה בתאונת דרכים בשל כתיבת הודעת SMS תוך כדי הנהיגה.
וויאט (הייז מקארתור): ארוסה של לורן מדריכת קבוצת התמיכה.
סימון (פייפר פראבו): חברה פופולרית לשעבר בקבוצת התמיכה, נכנסה לקבוצה בגלל פציעה שגרמה לה להפסיק בקריירת הריקוד שלה.
לורן מדריכת קבוצת התמיכה לא מחבבת אותה בנוסף מפתחת מערכת יחסים רומנטית עם ראיין.
"תתארו לכם" הוא שיר של שלמה ארצי מתוך האלבום העשרים ושניים שלו "שפויים" (2007).
השיר באורך של 3:45 דקות, הולחן ונכתב על ידי שלמה ארצי.
השיר יצא כסינגל החמישי מהאלבום.
הקליפ הופק על ידי חברת היילנדר הפקות ונכון לאוגוסט 2025, לשיר יש למעלה מ-40 מיליון צפיות ביוטיוב.
השיר הגיע למקום השני במצעד החיילים שארגן גלגלצ לרגל שנת ה-70 למדינת ישראל.
על שמו של השיר נקרא אוסף משולש של שלמה ארצי מ-2013, "תתארו לכם - האוסף המשולש".
לשיר בוצעה גרסת כיסוי על ידי משתתפי התוכנית "The Voice ישראל" בעונה הראשונה שלה.
"תתארו לכם: אוסף שירים משולש" הוא אלבום אוסף משולש של הזמר הישראלי שלמה ארצי, אשר יצא ב-11 במרץ 2013.
האלבום קרוי על הלהיט הנצפה ביותר של ארצי, תתארו לכם.
אלבום זה הוא אלבום האוסף העשירי של שלמה ארצי, והשני שהוא אוסף משולש.
האלבום כולל שירים של ארצי מכל אלבומיו, ביניהם: "דרכים", "אושר אקספרס", "ירח" ועוד.
תתני נזכר בספר עזרא כפחה של פַּחֲווֹת "עֵבֶר הַנָּהָר" בתקופת שיבת ציון, וכאדם שעמד יחד עם שתר בוזני, בראש קבוצה שניסתה למנוע את המשך בניין בית המקדש השני.
על פי תרגום ראשון, תתני היה אביה של זרש, חמיו של המן, וסבו של שמשי ספרא.
לאחר גלות עם ישראל לבבל, כורש הפרסי בשנה הראשונה למלכותו, מחליט לאפשר לבנות את בית המקדש.
הוא מורה ליהודים לעלות לירושלים שביהודה.
מתרדת, אשר שימש כגזבר בממלכת פרס האחמנית תחת הנהגתו של כורש, מצווה על ידי כורש לתת לששבצר נשיא יהודה בימים ההם את כל כלי בית המקדש הראשון שנבזזו על ידי צבאו של נבוכדראצר מירושלים.
חלק מהיהודים עלו לירושלים והתחילו לבנות את בית המקדש, בהנהגת ישוע בן יוצדק, זְרֻבׇּבֶל בן שאלתיאל, ואנשים נוספים.
איגרת השטנה הראשונה, עצירת הבנייה, והמשכה
בניית הבית רכשה מתנגדים רבים בקרב השומרונים, עמים שיושבו על ידי שלמנאסר בשומרון, 163 שנים קודם לכן.
הם ניסו בדרכים שונות למנוע את המשך בניין הבית, ומשלא הצליחו, יזם מתרדת טבאל מראשי השומרונים, כתיבת איגרת שטנה נגד בניין בית המקדש, ושלח אותו לארתחששתא המלך.
האיגרת שנכתבה ונערכה בפועל על ידי רחום בעל טְעֵם ושמשי ספרא.
הכילה תיאור של ירושלים מבחינה היסטורית, כעיר בעלת פוטנציאל למרידה, ונטען בה, כי אם תיבנה העיר ישתלטו תושביה ומלכיה, על כל עבר הנהר המזרחי עד לנהר פרת.
ארתחששתא השתכנע והורה לבטל את בניין הבית, והבנייה נפסקת כל חיי ארתחששתא, עד השנה השנייה למלכות דריוש מחליפו.
בשנה זו חגי הנביא וזכריה בן עדוא אומרים לעם שביהודה שימשיכו בבניית בית המקדש.
בעת תחילת הבניה, תתני שהיה הפחה של הפחווה המערבית לנהר הפרת, פנה יחד עם חבורתו אל הבונים, ושאל אותם מי אישר להם להתחיל לבנות מחדש את בית המקדש והחומות.
בנוסף דרש תתני לדעת את שמות האחראים על הבניה.
בהמשך שלח תתני וחבורתו איגרת שטנה אל דריוש המלך כדי למנוע את המשך הבניה.
לאחר ברכת שלום למלך, הכותב מודיע לו שראה את בית המקדש ממשיך להיבנות, ועל כך ששאל את הבונים מהיכן הרישיון לבנין הבית, ומי אחראי עליהם.
תתני ממשיך וכותב שתשובת הבונים הייתה שהם עבדי ה', והבית שהם בונים נבנה בעבר על ידי מלך גדול אך חרב על ידי נבוכדנצר בעקבות חטאי העם.
בהמשך מזכיר תתני את רישיון בנין בית המקדש של כורש, ואת תחילת בנין בית המקדש, ומציין שבניית הבית עדיין לא הושלמה.
לסיום מבקש תתני מהמלך שיבדוק בגנזיו אם אכן כורש נתן את ההוראה, ומבקש שבעקבות הבדיקה דריוש ישלח לו את הוראותיו בעניין.
דריוש לאחר קריאת המכתב הורה לבדוק את עניין הרישיון, ולבסוף נמצאה מגילה אשר הכילה את רישיון כורש לבנות את בית המקדש.
הצו המאוחר יותר של ארתחששתא שהורה על הפסקת הבניה, לא הופיע במגילה.
דריוש כתב מכתב תגובה, ובו הוא הורה לתתני, שתר בוזני, וחבורתם, להתרחק מאזור בית המקדש, ולאפשר את המשך הבניה ללא הפרעות.
בנוסף מורה דריוש לתת לבונים את הוצאות הבניה ועבודת בית המקדש, ומנמק זאת בכך שהיהודים יתפללו ויקריבו קרבנות, לחיי המלך ובניו.
לתוספת תוקף איים דריוש כי יתלה את מי שלא יקשיב לצו זה, ויחריב את ביתו.
את סוף המכתב מסיים דריוש באמירה, כי ה' השוכן בבית המקדש, יפגע בכל מי שינסה לפגוע בבית, ומצווה לבצע את דבריו במהירות.
תתני וחבריו קיבלו את המכתב מדריוש וביצעו במהירות את שביקש, ובכך התאפשרה המשך בניית בית המקדש.
תתנם לחרפה הוא פיוט מסוג שמתא - פיוט קללה לגויים.
שם הפיוט נלקח משתי המילים הפותחות אותו.
יש קהילות ששילבו את הפיוט, בימי הביניים, בתפילת יום הכיפורים.
שורות הפיוט מסודרות בסדר אלפביתי יורד (תשר"ק) לפי האות השנייה שבכל שורה, שתי שורות לכל אות.
כל אחת מהשורות מסתיימת בהברה "מה".
המהרש"ל, בן המאה ה-16, מייחס את כתיבת הפיוט לרש"י בעקבות גזירות תתנ"ו, שהתרחשו בשנת 1096, אך חוקרים (למשל אברהם גרוסמן) מטילים ספק בכך.
יום-טוב ליפמן צונץ שיער שהפיוט חובר בצרפת, אולי במאה ה-12. אברהם פרנקל משער שפייטן איטלקי כתב את הפיוט במאה העשירית או אף לפני כן.
הפיוט, שנשמר בכתב יד נדפס לראשונה בשנת ה'תש"א.
מביאו לדפוס, אברהם חיים פריימן ציין כי 'תתנם לחרפה' "לא נתפרסמה עד היום בדפוס מפני דרכי שלום".
יום-טוב ליפמן צונץ שיער שבתקופת חיבורו של הפיוט טרם למדו חכמי אומות העולם עברית, ולכן לא נפל פחדם על מחבר הפיוט.
"תתנו לו צ'אנס" הוא שיר שכתב והלחין הקומיקאי ציון ברוך וביצעה מה קשור?
את השיר עיבדו דודו טסה, עדי גולדשטיין ושמואל דניאל.
בשנת 2005 הוציאה השלישייה הקומית "מה קשור" (ציון ברוך, שלום מיכאלשווילי ואסי ישראלוף) אלבום מוזיקלי, שנקרא תחילה "תתנו לו צ'אנס" אך שמו תוקן לאחר מכן ל"תנו לו צ'אנס".
מתוך שירי האלבום, היה "תתנו לו צ'אנס" ללהיט.
"תתנו לו צ'אנס" הוא שיר הומוריסטי, והושר על ידי ציון ברוך, כאשר חבריו לשלישייה מלווים אותו בשירה.
הדובר בשיר טוען כי אמנם אין לו כישורים מוזיקליים כשל זמרים רבים אותם הוא מציין, אך יתרונו הגדול לדבריו הוא שהוא "שר מהלב".
הדובר מזכיר בשיר זמרים רבים, כדוגמה לכך שאינו זמר מקצועי כמותם.
בבית הראשון מוזכרים הזמרים אהוד בנאי, גידי גוב ושלמה ארצי.
בבית השני מזכיר הדובר את אריק איינשטיין, שלום חנוך, שלמה גרוניך ואת יוני בלוך.
בבית השלישי מוזכרים דודו טסה, הפזמונאי אהוד מנור (היחיד מהשמות הנזכרים שאיננו זמר), וסמיר שוקרי תוך אזכור כישרונו בנגינה בכינור.
בפזמון החוזר מבקשים המלווים בשיר לתת לדובר צ'אנס, כי הוא שר מהלב.
בבית הבא אומר הדובר שאיננו עמיר בניון הידוע במנעד הקולי שלו, ואיננו שירי מימון, שי גבסו או נינט טייב, שעלו לגמר בתוכנית המציאות כוכב נולד בשנת 2003, ופתחו בקריירה מוזיקלית בעקבות כך.
הבית הבא חורג מן הבתים הקודמים.
בכל שורה מציין הדובר שם של זמר, והמלווים מציינים שיר שלו.
כך מוזכרים דני רובס ושירו "איך הוא שר", דני ליטני ושירו "יחס חם" ודני סנדרסון ושירו "אצל הדודה והדוד".
בשורה האחרונה מוזכרת שורה מן השיר "אני לא יכולה בלעדיך" ששרה דנה אינטרנשיונל.
בפזמון החוזר שמופיע בהמשך יש התייחסות לשיר הפתיחה של הסדרה לילדים "הלב".
את הווידאו קליפ לשיר ביים בן בכר והשתתפו בו ידוענים רבים, בהם דני רובס (שמופיע במקביל לשורה בשיר "אני לא דני רובס"), ישראל קטורזה, אדיר מילר, אסי כהן, אסי לוי, דוד ד'אור, אלי פיניש, יגאל שילון, עמוס תמם ודודו טופז.
המשתתפים בקליפ מגלמים אסירים וסוהרים בבית סוהר המשתתפים בקטטה במהלך מרד אסירים.
תתן אחרית לעמך הוא פיוט הנאמר במסגרת הפיוטים הנאמרים לאחר סדר העבודה בתפילת יום הכיפורים על פי נוסח אשכנז.
בקצת קהילות אומרים רק את תחילת הפיוט וסופו, או מדלגים עליו לחלוטין.
מחברו של הפיוט לא ידוע ומקובל היה לחשוב שמקורו מאשכנז מימי הביניים.
הוא מועתק למשל במחזור וורמס המתוארך לשנת 1272 וישנה אף מסורת שהפיוט חובר בבית מדרשו של רש"י.
לדעת אופיר מינץ-מנור, על פי סגנון הפיוט יש לשייך אותו לתקופה הקדם-קלאסית של הפיוט, כלומר לארץ ישראל של המאה החמישית לספירה.
טענה זו נתמכת בעובדה שהפיוט מועתק בכתב יד טיילור-שכטר H6.41 (1V) מהגניזה הקהירית, דבר שמוכיח שמקורו משלהי העת העתיקה במזרח.
הפיוט בנוי ממשפטים של בקשות מהאל שיגאל את עמו, את ארץ ישראל ואת העיר ירושלים.
כל משפט מתחיל בבקשה בלשון עתיד נוכח תתן-תשיב-תרומם וכו'.
מכיוון שמדובר במשפטים שמתחילים בזמן עתיד וגוף נוכח, כל משפט מתחיל באות תי"ו.
האות השנייה היא על פי סדר האלפבית מהסוף להתחלה (תשר"ק).
בשנת 2016 פרסם הזמר הראל טל ניגון לפיוט "תתן אחרית לעמך" מבוסס על ניגונו של ר' שלמה קרליבך לפסוק "נחמו נחמו עמי".
את הרעיון לביצוע זה קיבל מאביו הרב שמואל טל שביצע את הפיוט בניגון זה בבית הכנסת בישיבתו תורת החיים שביד בנימין.
בעקבות פרסום הביצוע של הראל טל, והצעתו לשיר את הביצוע בחתונות בעת שבירת הכוס במעמד החופה, התפשט המנהג, בעיקר בחתונות בציונות הדתית, ורבים שרים 'תתן אחרית' בנוסף לשירת 'אם אשכחך' המסורתית, וחלקם אף במקומה.
תתקעו בחצוצרה הוא סינגל של להקת ההיפ הופ הישראלית שב"ק ס' בשיתוף זמר הרגאמאפין הישראלי פישי הגדול.
השיר יצא לאור ב-1997, כסינגל הראשי מתוך האלבום "בעטיפה של ממתק", על ידי חברת התקליטים NMC.
מילות השיר נכתבו והולחנו על ידי חברי שב"ק ס', פישי הגדול ויוסי פיין.
השיר הוא שיר ראגמאפין אשר משלב בתוכו בתים של ראפ.
שלושה בתים מרכיבים את השיר, וביניהם פזמון חוזר.
השיר רווי התייחסות עצמית, כגון: "אתם מאזינים לשיר מקום ראשון במצעד הפזמונים"; "כן זהו השיר החדש של השבק"; "זה שיר ממש גדול".
כמו כן, בשיר מופיעה השורה "בכל זאת הגענו, למרות הכל", המהווה אזכור לשירה של להקת כוורת, "למרות הכל".
לשיר צולם וידאו קליפ רשמי.
בקליפ ניתן לראות את נמרוד רשף מוציא מכיסו חפיסת שוקולד "עלית" תוך שהוא שר את השורה "מתוק כמו שוקולד עלית", על המחווה, שילמה חברת עלית כ-3000 שקל.
השיר התמקם במקום ה-4 במצעד השבועי של רשת ג', תוך ששהה במצעד כעשרה שבועות.
במצעד השנתי של התחנה, דורג השיר במקום ה-14.
באתר שיתוף הווידאו "יוטיוב", זכה השיר ללמעלה ממיליון צפיות.
ברשת הזרמת המדיה "ספוטיפיי", זכה השיר ללמעלה מ-900 אלף השמעות.
השיר סומפל במספר שירי היפ הופ ישראלי.
ביניהם "סבבה" של רביד פלוטניק, מתוך האלבום "ברוכים הבאים לפתח תקוה", ו"זוז עם זה" ו"סבבה" של כהן@מושון, שניהם מתוך האלבום "מחשב לכל ילד".
תתיה רוזנטל (נולדה ב-4 באפריל 1971) היא אנימטורית ובמאית קולנוע ישראלית, הפועלת בארצות-הברית.
רוזנטל גדלה בירושלים ובתל אביב ולמדה בתיכון לחינוך סביבתי בשדה בוקר.
לאחר שירותה הצבאי, החלה ללמוד רפואה, עברה לפריס ולמדה שם צילום במשך שנה, לפני שעברה להתגורר בעיר ניו יורק כדי ללמוד בבית הספר לאמנויות טיש באוניברסיטת ניו יורק .
לעיתים קרובות היא משתפת פעולה עם הסופר אתגר קרת.
כסטודנטית יצרה את הסרט הקצר "דבק משוגע" (1998), המבוסס על סיפור של אתגר קרת.
לאחר שסיימה את לימודיה עבדה כאנימטורית, בין היתר עבור ערוץ ניקלודיאון.
בשנת 2005 ביימה את "A Buck's Worth", סרט סטופ-מושן קצר על פי סיפור אחר של אתגר קרת.
הסרט שימש כהוכחת היתכנות עבור הסרט העלילתי $9.99 – הפקה ישראלית-אוסטרלית שעליה קיבלה רוזנטל מועמדות לפרס אנני לבימוי.
רוזנטל עובדת כבמאית, עורכת וידאו ואנימטורית עצמאית ומלמדת תסריטאות בבית הספר לאמנויות טיש בניו יורק.
תתקדמו היא תוכנית סיוע צבאית של אגף כח אדם וחיל החינוך לגיוס אוטיסטים לצה"ל.
התוכנית מתחילה ללוות את האוטיסטים לפני הצו הראשון, וממשיכה ללוות אותם לאורך כל השירות.
התוכנית מיועדת לצעירים המאובחנים על הרצף האוטיסטי, ויכולים להצטרף אליה מי שיש להם אבחון אוטיזם, ללא קשר להכרה בביטוח לאומי או משרד הרווחה.
בשנת 2022 זכתה התוכנית בפרס הרמטכ"ל ליחידות מצטיינות.
התוכנית היא פרי עבודה מאומצת של הורים לילדים אוטיסטים בתפקודים עצמאיים שפעלו כל השנים לשילובם בחברה, אשר פנו לראש אכ"א האלוף מוטי אלמוז בשנת 2017 כדי לבחון הקמת תוכנית לגיוס אוטיסטים כהמשך למחקר שבוצע ע"י ד"ר נחום כץ מנהל בית החולים מרכז לבריאות הנפש גהה ונקראה תוכנית האספרגרים.
בשלב ראשון הוחלט לבטל את הפטור האוטומטי ופרופיל 21 שניתן לאוטיסטים ולבחון את התנדבותם לשירות צבאי מלא כל מקרה לגופו.
במקביל התחילו לפעול תוכניות התנדבות מוחוות ע"י עמותות שונות מול צה"ל.
כמייסד התוכנית מקובל לראות את סרן אודי (אהוד) הלר, אוטיסט בתפקוד עצמאי ופעיל חברתי בתחום שוויון זכויות והזדמנויות לאנשים על הרצף האוטיסטי.
בשנת 2019, כאשר שירת אודי בחטיבת הנח"ל, הוא ביצע מחקר שרואיינו בו כלל העמותות להתנדבות אנשים עם מוגבלות לצה"ל, גורמי ברה"ן לאורך השנים, גב' קורי שולמן ויחידת מיטב.
התוכנית אושרה בנובמבר 2020. המלש"בים מתגייסים דרך התוכנית עם פרופיל 45 או 64. אוטיסטים שנמצאים לא כשירים לפרופיל 45 או 64 מקבלים פטור ויכולים להתנדב, או לבחור בשירות לאומי, בדומה למצב שהיה קיים לפני ייסוד התוכנית.
עד ליצירת תוכנית "תתקדמו", צעירים אוטיסטים המוכרים בביטוח לאומי קיבלו באופן אוטומטי פטור משירות ביטחוני, והוצע להם שירות צבאי דרך התנדבות עצמאית או בסיוע עמותות שונות, למשך שירות של שנה עד שנתיים.
במקרים חריגים ניתן היה להאריך באישור פסיכיאטרי עד לשלוש שנות שירות.
במסלול הישן, תהליכי המיון, האיתור וההכשרה נעשו באופן פרטי או מסובסד על פי תקני העמותה הספציפית ומכרזי הממשלה השונים.
תופעה זו העצימה את מספר האוטיסטים והוריהם שניסו להסתיר את האבחנה, עד כדי פחד מדיווח לביטוח לאומי, כדי לקבל פרופיל גיוס ולמנוע אפליה בקבלה למסלולים דוגמת אמ"ן או תקשוב ופגיעה בסיווג הביטחוני.
מחקר ועדויות של צבא העידו כי תופעת ההסתרה פגעה בפועל באוטיסטים בעקבות שיבוצים לא מותאמים, או שהובילה לשחרורם בעקבות ירידה תפקודית ניכרת.
ביולי 2021 התגייס המחזור הראשון שמנה חמישים ושלושה אוטיסטים, שאותו סיימו בהצלחה חמישים ושניים מהם.
בדצמבר 2021 התגייס המחזור השני.
בתחילת 2022 עברה התוכנית משלב הניסיון (פיילוט) להיות מסלול בר קיימא בצה"ל תחת פיקודה של יחידת מיטב לטובת כך הוקם במיטב תא ייעודי המרכז את כלל נושאי השירות, התמיכה והליווי משלב הבקשה למסמכים טרום צו ראשון ועד שירות המילואים.
תוכנית "תתקדמו" מאפשרת שוויון זכויות והזדמנויות של אוטיסטים בזמן הגיוס.
התוכנית נותנת מעטפת תומכת כוללת לשרות צעירים אוטיסטים בצה"ל כחיילים מן המניין.
המסלול, שכולל תהליכי מיון שפותחו בשיתוף של מחלקת מדעי ההתנהגות עם פרופ' קורי שולמן, מאפשר שיבוץ בכלל המקצועות שאינם לחימה, לרבות מקצועות הדורשים קורסים קדם-צבאיים (קד"צ) ואיתור קדם שירות (תקשוב, מודיעין, תזמורת צה"ל, דובר צה"ל ועוד).
מערך ביטחון המידע ושירות הביטחון הכללי הוציאו הנחיות מתאימות לקביעת סיווג ביטחוני, באופן שאינו יוצר אפליה כלפי צעירים אוטיסטים.
החיילים המשתתפים בתוכנית יכולים לשרת שירות מלא, וכן לחתום קבע, לצאת לקורס קצינים ולשרת במילואים.
התוכנית מופעלת בידי חטיבת התכנון ומנהל כוח האדם בצה"ל, האמונה על כלל תהליכי המיון, הגיוס והשירות מהצו הראשון ועד שירות המילואים.
התוכנית כוללת צו ראשון מותאם, יום המא"ה מותאם ללא מבחנים חברתיים, ומערך חונכות וליווי מקיף מגובה בידי מומחים במילואים.
כמו כן, התוכנית מורכבת מקורס הכנה לצבא ומטירונות מלאה עם התאמות.
התוכנית מאפשרת קבלה לקורסים מקצועיים יחד עם כלל חיילי צה"ל ושיבוץ במגוון רחב של מקצועות, ומעניקה הכוונה למציאת תעסוקה אזרחית או לימודים לאחר השחרור.
בשנת 2009 עבר חוק לרון אשר צימצם את הפגיעה בקצבאות הנכות המשולמות לנכים אשר משתלבים במעגל התעסוקה.
בהתאם לחוק גם חיילי תוכנית "תתקדמו" שמוכרים בביטוח לאומי, ממשיכים לקבל את קצבת הנכות שלהם והדבר אינו משפיע על סעיף ההשתכרות.
סמל התוכנית כולל מניפה בצבעי הקשת המזוהים עם הקשת האוטיסטית, וחרב ועלה של זית המזוהים עם צה"ל, כאשר עלה הזית מעוצב בצורת סימן האינסוף, המייצג את הקשת האוטיסטית.
כחלק מפעילות התוכנית, בשיתוף עם אגף כוח האדם בצה"ל, נערכים כנסים בשיתוף הרשויות המקומיות, בתי הספר, אלו"ט ומשרד החינוך - שמיועדים להורים, למועמדים ולמתעניינים.
הכנסים נועדו להסביר את השינויים שצה"ל ביצע ביחסו לאוכלוסייה על הרצף האוטיסטי.
טרם הצו הראשון, נקבע הפרופיל הרפואי של המלש"ב על ידי קב"ן שמסתמך על מסמכים רפואיים.
אם הפרופיל הרפואי לא פוטר את החייל משירות בצה"ל, הקב"ן יזמן את המלש"ב לצו ראשון מותאם, שעשוי לכלול בדיקת פסיכיאטר.
צו ראשון מותאם כולל הליך מקוצר ומותאם לאוטיסטים.
ההתאמות כוללות אישור למלווה, ותוספות זמן והפסקות במבחני הדפ"ר.
במועד נפרד מתקיימת שיחה עם גורם ברה"ן.
שאר התהליך זהה לצו ראשון רגיל.
לאחר הצו הראשון מזומנים המלש"בים שמיועדים לתוכנית ליום המא"ה.
יום המא"ה גם הוא מתקיים עם התאמות לרצף האוטיסטי ולצורכי צה"ל.
למלש"בים של "תתקדמו" יש יכולת לבקש יום מא"ה חוזר במגבלות המערכת אם לא מיקסמו את עצמם ביום זה.
במסגרת המשך ההליך מתקיימים ביקורי בית, על מנת להכיר את המלש"בים ואת משפחותיהם.
השירות נפתח בקורס הכנה לשירות בן כשישה שבועות, הכולל טירונות מותאמת עם תכנים ייעודיים להכשרת אוטיסטים לשירות צבאי.
הקורס מאפשר לחניכים על הרצף האוטיסטי להכיר את צה"ל - החל מסקירת המקצועות שאליהם ניתן להשתבץ, דרך היכרות עם מפקדים ביחידות הקולטות מרחבי צה"ל ועם חיילים על הרצף שכבר משרתים בצה"ל, וכלה בביקורים בבסיסי צה"ל ובבסיסי ההדרכה השונים.
במהלך הקורס, החניכים עוברים שיעורים שמטרתם הקניית מסוגלות, חוסן וכישורים להתמודדות במהלך השירות הסדיר, כמו: תיווך עצמי לסביבה, זיהוי חוזקות וחולשות, שיח עם המפקד במהלך השירות, כלים להסתגלות במסגרת חדשה ולהתמודדות עם אתגרים.
את הקורס והטירונות מלווים מפקדים אשר עברו הכשרה מותאמת לתוכנית, החיילים נמצאים בצוותים אשר להם מפקדת וחונכי שילוב.
חונכי השילוב נשארים זמינים טלפונית לחייליהם לכל אורך השירות.
השגרה היומית בטירונות כוללת מסדר בוקר, ארוחת בוקר, שיעורי טירונות שהחיילים עוברים (רוח צה"ל, ערכים) ושיעור ספורט.
בנוסף, כל חניך מקבל לפחות התנסות אחת במהלך ההכשרה בהתאם ליכולת האישית שלו.
למשל, אחריות על העברת שיעורי הספורט, כתיבה, העברת ימי הסיורים בבסיסים שונים בארץ ועוד.
פלוגת הטירונות של תוכנית "תתקדמו" היא בעלת מבנה היררכי זהה לזה של פלוגות טירונות אחרות בצה"ל, ובנוסף למפקד, כל צוות כולל גם חונכת שילוב מיוחד.
מבנה הפלוגה מאפשר לחניך להבין מה ניתן לצפות וכיצד מתנהלת התקשורת בינו לבין מפקד ובינו לבין החונך, לקראת המשך השירות בקורסים מקצועיים וביחידות השונות.
זמן קצר לפני תחילת הטירונות מגיעה חונכת לביתו של המלש"ב.
סגל הטירונות משתדל ללמוד מהן ההתאמות הנדרשות לכל חייל עוד טרם הגיוס, מתוך ביקורי הבית ומן המידע המתקבל מלשכת הגיוס.
ההתאמות כוללות התאמות בנוגע למזון, ביגוד והנעלה, לינה, יכולות ניהול זמנים וארגון אישי, רפואה והיגיינה אישית ועוד.
ההתאמות נועדו לסייע עד כמה שניתן לכל חניך על הרצף לקבל את היחס המתאים לו, מתוך הבנת השוני בין אינדיבידואלים שונים על הרצף האוטיסטי.
הלינה בבסיס אינה חובה בטירונות "תתקדמו", ונעשית בתהליך הדרגתי בהתאמה לכל חייל וחיילת.
חיילי "תתקדמו" אינו מחויבים בביצוע מטווח בטירונות וגם לא בשאר השירות.
ההתנסות במטווח נעשית תחת ליווי והדרכה מותאמת.
במסגרת הטירונות נערך תהליך מיון לצורך בחירת השיבוץ המיטבי בתפקיד המתאים למלש"ב, מתוך הבנה שההתאמה בין אוטיסט לבית הסביבה ולתפקיד שבו ישרת, היא חיונית.
רשימת התפקידים שבהם יכולים להיות משובצים חיילי התוכנית אינה מוגבלת, וכוללת את כל התפקידים בצה"ל שאינם תפקידי לחימה.
הקורסים המוצעים בצה"ל במסגרת הכשרה קדם צבאית, מוצעים לחניכי קורס מתקדמים לצה"ל במסגרת השירות הסדיר (כלומר על חשבון חודשי השירות הקבועים בחוק ולא כתוספת להם).
עם סיום הטירונות המותאמת, חיילי "תתקדמו" משובצים לתפקיד צבאי על פי צורכיהם ויכולותיהם ביחידות פתוחות או סגורות.
חייל ששובץ לתפקיד המצריך הכשרה בקורס ישלים אותו תחילה, ולאחר מכן יתחיל במילוי התפקיד ביחידה.
חלק מהחיילים יוכשרו תוך כדי ההשמה בתפקיד.
חייל שהתגייס דרך "תתקדמו" הוא חייל לכל דבר ועניין.
הוא מקבל משכורת צבאית, חופשות ככל חייל, ומחויב אף בחובותיו של חייל בצה"ל ככל החיילים ומשרת במשך אותה תקופת שירות.
עם זאת, חיילי "תתקדמו" לא מחויבים לבצע שמירות.
במאי 2022 פורסמה באתר שווים כתבה על בריאות הנפש בצה"ל.
לטענת הורים למלש"בים על הרצף האוטיסטי, רבים מהם נדחו מגיוס והופנו להתנדבות.
חלקם עדיין מקבלים את הפטור האוטומטי ונדרשים לתהליך ערעור, וגם בו גורמי בריאות הנפש דוחקים להתנדבות.
ביולי של אותה השנה פורסם שהטירונות של המחזור השלישי תתקיים במחו"ה אלון במתכונת של לינה כברירת מחדל, אך תהיינה הסעות הביתה למתקשים מוצעת כאפשרות.
הרציונל היה מתן הזדמנות לחוות את השירות הצבאי.
זאת בשונה מהמחזורים הראשונים שבהם הלינה הייתה הדרגתית.
ההורים הגישו תלונות על נושא הלינה, וגם על החשיפה לאוכלוסיות המאתגרות שבמחו"ה אלון.